
  
    

    
      

      
        
      
    
  


  


  


  Francine Riversová 

  Karin Stock Buursma


  


  ŽALMY STVORENIA


  


  


  Elektronická kniha


  


  Americký originál


  EARTH PSALMS: © 2016 by Francine Rivers


  


  Vydavateľ: Translated by permission. Tyndale House


  Publishers, Carol Stream, Illinois,


  United States. All rights reserved.


  


  Slovenské vydanie: © 2026 KUMRAN, s. r. o.


  Mýtna 62, 064 01 Stará Ľubovňa


  www.kumran.sk


  


  Všetky práva vyhradené.


  Žiadna časť tejto knihy nesmie byť


  reprodukovaná, uložená do informačných


  systémov ani inak rozširovaná (elektronicky


  alebo mechanicky) bez predchádzajúceho


  písomného súhlasu vydavateľa.


  


  Preklad: Zuzana Vengliková


  


  Jazyková korektúra: Zuzana Guričanová


  


  Zodpovedný redaktor: Eva Štrbová


  


  Obálka a grafická úprava: Štefan Talarovič, Ľudmila Králiková


  


  Originál obálky a ilustrácie: © 2024 Jill De Haan


  


  Originál vnútra: Sarah Susan Richardson


  


  Foto autorky: © 2020 Elaina Burdo


  


  Tlač: FINIDR, s. r. o.


  


  Prvé vydanie:


  ISBN 978-80-8300-030-8


  
    [image: obrazok]

  


  
    [image: obrazok]


    ÚVOD


    PÍSMO HOVORÍ: „Jeho večnú moc aj božstvo, ktoré sú neviditeľné, môžu vidieť vstvorenej prírode. Preto sa nikto nebude môcť vyhovárať, že oBohu nevedel“ (Rim 1, 20; NPK). Všetko, čo Boh stvoril, je nádherné. Aak sa nato pozrieme zbližša, môžeme sa mnohému naučiť.


    Biblickí pisatelia čerpali príklady zo sveta prírody vrátane rastlín aživočíchov. Kráľ Dávid používal metafory oovciach apastvinách. Šalamún písal príslovia ovrabcoch apsoch, sviniach azmijach, mravcoch, damanoch, kobylkách ajaštericiach. Proroci varovali pred tým, že Boh môže zastaviť dážď aspôsobiť zmenu klímy. Keď Ježiš chodil pozemi, hovoril opšenici akúkoli, horčičnom zrnku, perle, semenách apôde.


    Boh je umelec azem ivesmír sú jeho maliarskym plátnom. Namikroskopickej zložitosti atómu aj nesmiernej veľkosti rozpínajúceho sa vesmíru s jeho hmlovinami, čiernymi dierami a galaxiami ukazuje svoju moc amajestát, svoj zmysel pre detail asvoju bezhraničnú aneochabujúcu lásku knám. Ježiš povedal, že ak ho nebudú chváliť ľudia, „budú kričať kamene“ (Lk 19, 40).


    Keď som bola malá, srodinou sme cestovali, kempovali aobjavovali Božie stvorenie. To isté som sa snažila robiť aj so svojimi deťmi. Mám to vkrvi, atak sa vo mne celkom prirodzene zrodila myšlienka napísať žalmy stvorenia ako prejav úcty Pánovi. Keď som sa dotoho pustila, nemohla som ho nechváliť za rozmanitosť a krásu jeho diela. Medzi nespočetnými druhmi zvierat, rastlín, plazov ahmyzu, ktoré stvoril, som hľadala ponaučenia askryté posolstvá. Teraz mám tú česť podeliť sa svami oniektoré zo svojich objavov.


    Už dlhšie som uvažovala, že napíšem knihu zamyslení, ale vedela som, že chcem ponúknuť viac než len svoj obmedzený pohľad aosobné postrehy. Vďaka vydavateľstvu Tyndale som sa zoznámila sKarin ­Buursmovou, ktorá obohatila moje texty o citáty, úvahy a praktické podnety.


    Dielo nie je verným obrazom autora, no zrkadlí vášeň jeho srdca. S Karin dúfame, že táto kniha vás inšpiruje všímať si stvorený svet ahľadať vňom nenápadné odkazy, ktoré roznietia vašu lásku kBohu aposilnia túžbu priblížiť sa mu.


    Zbystrite zrak, všímajte si prírodu, túto studnicu pokladov, ahľadajte v nej Pána. Aké ponaučenia vložil do rastlín, zvierat, životných cyklov a princípov svojho košatého, zložitého a úžasného stvorenia? Odmorských hlbín až ponajvzdialenejšie časti vesmíru vám Pán ponúka nespočetné požehnania. Proste Ducha Svätého, nech vám otvorí oči, uši asrdce, aby ste dokázali prijať to, čo vám Boh pripravil.


    


    Príjemné čítanie!

    1. KAPITOLA

    VERNÝ VO DNE V NOCI


    Jeho milosť nepomíňa, obnovuje sa každým ránom; veľká je tvoja vernosť.


    NÁREKY 3, 22 – 23


    


    


    


    SRICKOM VSTÁVAME zavčasu aneraz sa nám naskytne pohľad naúsvit, ktorý zalieva obzor jemnou žiarou. Podvečer zase sledujeme západ slnka. Keď náš košatý dub zhodí najeseň lístie, môžeme zterasy obdivovať západ slnka vjeho plnej nádhere.


    Farby, toľko farieb! Východ slnka prináša ružovú, fialovú abledožltú, ktoré nad oceánom bielych páperových oblakov prechádzajú do bledomodrej. Okolo piatej začne slnko zapadať. Raz večer mala obloha farbu roztavenej lávy sprameňmi ohnivooranžovej a zlatej. Inokedy boli oblaky podfarbené levanduľovou, ružovou apurpurovou. Keď slnko zmizlo zaobzorom, obloha sa zmenila naindigovú anakoniec čiernu apripomínala plátno pofŕkané diamantovým prachom.


    Východ slnka, západ slnka. Oboje nás fascinuje. Každý deň je iný, jedinečný, plný neopakovateľných odtieňov a prchavých tvarov oblakov, ktoré sa menia každú minútu – dielo najväčšieho Majstra.


    Časom som sa naučila vtýchto okamihoch neopísateľnej krásy vidieť každodenné Božie pozdravy a pripomienky, že nás miluje a je vždy snami. Nikdy nie sme sami. SBohom sa môžeme zhovárať vktorúkoľvek dennú či nočnú hodinu. Východom slnka nám hovorí: „Dobré ráno.“ Môžem sa tešiť nanový deň, pretože viem, že on ma bude viesť a chrániť. Písmo hovorí, že jeho milosť sa obnovuje každým ránom. Aké nádherné prisľúbenie! Včerajšie chyby sa neprenášajú dodruhého dňa. Dnes môžem začať odznova aBoh mi môže otvoriť oči, aby som videla nové priateľstvá, príležitosti amožnosti. Azase večer ma nádhera západu slnka, toto Božie želanie dobrej noci, ubezpečuje, že ma má vo svojej dlani aj srdci abude nado mnou bdieť. Boh nie je nikdy mimo služby – ani ráno, ani večer, ani vnajtemnejších okamihoch noci.


    REFLEXIA


    Čo znamená, že Božia milosť je každý deň nová, čerstvá? Ako vám


    vedomie neustálej Božej prítomnosti a ochrany môže pomôcť


    nachádzať pokoj aj uprostred každodenných povinností?

  


  
    APLIKÁCIA


    Tento týždeň sa posnažte vidieť aspoň jeden východ a západ slnka apozorovať neuveriteľnú krásu Stvoriteľa. Vyberte si jeden úryvok zPísma, ktorý si budete čítať každé ráno, ainý navečer (napr. ráno Nár 3, 22 – 23 avečer Ž 121). Napĺňajte si myseľ týmito pravdami o Božej prítomnosti, milosrdenstve a láskyplnej ochrane, aby formovali vaše myšlienky vo dne ivnoci.


    MODLITBA


    Pane, ďakujem ti zanádheru východu azápadu slnka, ktoré mi pripomínajú tvoju lásku aprítomnosť. Ďakujem ti zato, že tvoja milosť sa obnovuje každým ránom. Vďaka tvojmu odpusteniu môžem každý deň začínať nanovo aprijímať tvoje dary. Daj, nech každý večer zaspávam svedomím, že si bol celý deň so mnou aaj vnoci budeš nado mnou bdieť.

    2. KAPITOLA

    MODLITBA PRINÁŠA POKOJ


    Onič nebuďte ustarostení. Ale vo všetkom modlitbou, prosbou aso vzdávaním vďaky prednášajte svoje žiadosti Bohu. ABoží pokoj, ktorý prevyšuje každú chápavosť, uchráni vaše srdcia avaše mysle vKristovi Ježišovi.


    LIST FILIPANOM 4, 6 – 7


    


    


    


    WINSTON CHURCHILL povedal: „Nikdy sa nevzdávajte. Nikdy sa nevzdávajte. Nikdy, nikdy, nikdy, nikdy.“ Tohto hesla sa zrejme držia ďatle vnašej štvrti. Niektoré znich totiž usúdili, že vetracie otvory pod našimi odkvapmi sú ideálnym miestom nabudovanie nového hniezda. Jeden neodbytný jedinec sa pokúšal vyďobať širší vchod nanašu povalu. Podarilo sa mu dostať cez pletivo avytiahnuť časť izolačného materiálu.


    Ani by sme oňom nevedeli, keby sa nebol rozhodol zaútočiť svojím zobákom rýchlym ako guľomet dosteny našej spálne. Zoskočila som zo stacionárneho bicykla, pribehla som kstene azačala donej búšiť – obomi päsťami. Ticho. Celú jednu minútu. Sotva som znovu šliapla dopedálov, už bol opäť vakcii. Tentoraz som bežala dolu schodmi avon zadnými dverami. Ďateľ nevzrušene odletel nadub pod kopcom, aby si na chvíľu odpočinul. Vedela som, že sa uškŕňa; cítila som to. Vrátila som sa dnu. Len čo som vošla dospálne, už bol zase nastene apravdepodobne sa chechtal.


    Toľká húževnatosť!


    Pripomína mi to tie okamihy (najmä neskoro vnoci), keď mi vmysli začnú ďobať starosti. Nahlavu mi zlietnu pochybnosti aobavy aja sa snažím vyhútať nejaké riešenie. Vtedy si pripomínam: Boh je Boh, nie ja. To znamená, že sa musím rozhodnúť, či budem hľadať svoje vlastné riešenia alebo to nechám naBoha.


    Zavolali sme majstrovi aten poslal Alana, aby diery poďatľovi zakryl celokovovými mriežkami. Keď si uvedomíme, že si neustálym starostením sami vŕtame dodomu nášho života diery, môžeme tieto zraniteľné miesta zakryť modlitbou, ktorá presmeruje naše myšlienkové procesy azameria nás naJežiša. Vštvrtej kapitole Listu Filipanom nám Boh sľubuje, že keď sa prestaneme starostiť azačneme sa modliť, daruje nám svoj pokoj – pokoj, ktorý presahuje naše chápanie. Tento pokoj ochráni naše srdcia amysle pred úzkosťami, ktoré môžu byť rovnako vytrvalé ako ďateľ.


    Spomínaný vták sa nenechal odradiť apustil sa dotelefónneho stĺpa nadruhej strane ulice. Pripomenul mi tým, že vmodlitbe treba byť vytrvalý anedovoliť obavám, aby si vnašej mysli postavili hniezdo.


    REFLEXIA


    Aké starosti vás oberajú o Boží pokoj? Strávte niekoľko minút


    vonku (ak prší alebo je príliš chladno, pozrite sa zokna). Hľadajte vprírode dôkazy Božej prítomnosti aláskyplnej starostlivosti apripomeňte si, že zahŕňajú aj vás.


    APLIKÁCIA


    V priebehu týždňa sa vráťte k úryvku Flp 4, 6 – 7. Keď vám napadnú úzkostné myšlienky, odmietnite ich. Rozhodnite sa nestarostiť, ale radšej vmodlitbe hľadajte Boží pokoj.


    MODLITBA


    Pane, ľahko podlieham obavám. Keď sa začnem starostiť, pripomeň mi, že sa nemám snažiť vyriešiť všetko vlastnými silami. Nauč ma prichádzať ktebe vmodlitbe adôverovať ti, že sa ovšetko postaráš. Nech vo mne zavládne tvoj pokoj.

    3. KAPITOLA

    PESTROSŤ STVORENIA


    Tu Boh povedal: „Zem, vyžeň trávu, rastliny splodom semena aovocné stromy, prinášajúce plody, vktorých je ich semeno, podľa svojho druhu nazemi!“ Astalo sa tak.


    Zem vyhnala trávu arastliny splodom semena podľa svojho druhu istromy, prinášajúce ovocie, vktorom je ich semeno podľa svojho druhu.


    ABoh videl, že je to dobré.


    KNIHA GENEZIS 1, 11 – 12


    


    


    


    RADA SA PRECHÁDZAM oddelením ovocia azeleniny vsupermarkete apozerám sa navšetky tie krásne jablká rozličných farieb – Golden Delicious, Red Delicious, Granny Smith, Gala, Braeburn, Fuji. Vedeli ste, že nasvete existuje sedemtisícpäťsto odrôd jabĺk?


    Jablká sú veľmi zaujímavé.


    Každé jadierko v jablku obsahuje genetickú informáciu potrebnú pre vznik úplne novej ajedinečnej jablone. Aj keď sa to zdá nelogické, ak zasadíte jadierko zjablka odrody Honeycrisp, strom, ktorý zneho vyrastie, nebude rodiť jablká Honeycrisp. Môže priniesť plody veľké alebo malé, kyslé alebo sladké, chrumkavé alebo mäkké. Jediný spôsob, ako získať konkrétnu odrodu, je naštepiť jej konárik nainý strom. Táto extrémna variabilita sa nazýva heterozygotnosť a práve vďaka nej sa jablone môžu udomácniť kdekoľvek – odKalifornie poNový Zéland či Kazachstan. Akeďže aj my sme heterozygotní, každý človek je jedinečný.


    Jablká nielenže krásne voňajú achutia, ale sú aj jedným zo zázrakov Božieho stvorenia. Každá jabloň, ktorá vyrástla zjadierka, rodí jablká, ktoré sa farbou, vôňou ichuťou líšia odvšetkých ostatných. Časom si ľudia zbohatej Božej záhrady vybrali niekoľko obľúbených odrôd, ktoré začali rozmnožovať štepením. Vďaka tomu teraz vopred vieme, aké jablká nám vyrastú. Prekvapenia sa nekonajú.


    SBohom je to inak. On miluje rôznorodosť ako ujabĺk, tak uľudí. V Žalme 104 čítame žalmistovo zvolanie: „Aké mnohoraké sú tvoje diela, Pane!“ (v. 24). Prvá kapitola Knihy Genezis opisuje pestrú paletu rastlín, zvierat, vtákov aj morských živočíchov, ktoré Boh stvoril. Mohol stvoriť druhovo chudobnejší svet, ale on sa rozhodol zaplaviť zem hojnosťou farieb, druhov ajedinečných tvarov. Naša kultúra predpisuje, ako máme vyzerať, aby sme boli príťažliví, ako sa musíme správať, aby sme boli obľúbení, ačo treba vlastniť, aby sme boli úspešní; táto nudná jednotvárnosť však neodráža Boží ideál. Tešme sa ztoho, že sme súčasťou jeho nádherne pestrého stvorenia.


    REFLEXIA


    Ako podľa vás naša kultúra podporuje rovnakosť? Prečo? Ako


    rôznorodosť výzoru, názorov, talentov aosobností odráža Boží


    charakter?


    APLIKÁCIA


    Tento týždeň si všímajte rozdiely medzi ľuďmi vo vašom okolí. Je pre vás ťažké oceniť niektorú zich vlastností – alebo niektorú zvašich vlastných? Proste Boha, aby vám pomohol vážiť si úžasnú pestrosť jeho stvorenia.


    MODLITBA


    Pane, niekedy cítim tlak zapadnúť medzi ostatných, akoby existoval iba jediný správny spôsob obliekania asprávania. Ďakujem ti, že si svet stvoril tak pozoruhodne pestrý – nie preto, že by to bolo účelné alebo potrebné, ale iba pre svoje anaše potešenie! Pomôž mi vážiť si túto pestrosť nasebe aj druhých ažasnúť nad bohatstvom tvojej tvorivosti.

4. KAPITOLA

    OTEC, KTORÝ CHRÁNI

„Hospodin, váš Boh, ktorý vás predchádza, bude sám bojovať zavás, ako to zjavne robil svami vEgypte anapúšti. Tam si videl, že Hospodin, tvoj Boh, ťa niesol pocelej ceste, ktorou ste sa uberali, ako muž nosieva svojho syna, kým ste neprišli natoto miesto.“

KNIHA DEUTERONÓMIUM 1, 30 – 31; SEB







RAZ, KEĎ RICK pracoval vdielni zadomom, zavolal mi cez domáci telefón, že vzáhrade máme prepelicu smláďatkami. Ihneď som pribehla aodzadných dvier sme spolu sledovali, ako prepelica vyďobáva ztrávy semienka ahmyz. Kuriatka okolo nej pobehovali ako chumáčiky svetlohnedej vaty. Vôbec si nás nevšímali – arovnako ani nebezpečenstvo, ktoré číhalo celkom blízko.

Nečujne sa knim totiž zakrádala mačka. Keď už chcel Rick schmatnúť nejaké náradie, že sa naňu zaženie, odkiaľsi zhora sa ozval prenikavý škrek. Prepeličia matka okamžite roztiahla krídla, akeď pod ne kuriatka vbehli, ľahla si nazem. Ani sa nepohla avlastným telom, ktoré dokonale splývalo sprostredím, chránila svoje malé. Udivene sme hľadeli naten výjav. Potom sa ako blesk zčistého neba zjavil samec, ktorý predtým sedel nasusedovej streche ahliadkoval, aby svoju rodinu vystríhal pred nebezpečenstvom. Prudko zletel dolu rovno namačku. Bum! Vystrašená lovkyňa odskočila. Vták zaútočil znova a mačku zahnal naútek.



REFLEXIA

